Document ID: 32014D0690

KOMMISSIONENS GENNEMFØRELSESAFGØRELSE
af 30. september 2014
om ophævelse af Kommissionens beslutning 2006/464/EF om midlertidige hasteforanstaltninger mod indslæbning og spredning i Fællesskabet af Dryocosmus kuriphilus Yasumatsu
(meddelt under nummer C(2014) 6566)
(2014/690/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
ud fra følgende betragtninger:
(1)
De foranstaltninger, der blev fastsat ved Kommissionens beslutning 2006/464/EF (2), forhindrede ikke spredningen af Dryocosmus kuriphilus Yasumatsu (orientalsk kastaniegalhveps), hvilket fremgår af de årlige undersøgelser, som medlemsstaterne har gennemført i henhold til beslutningen. Disse undersøgelser viste desuden, at Dryocosmus kuriphilus Yasumatsu er vidt udbredt i en stor del af dens potentielle etableringsområde på Unionens område. Endvidere er de betingelser for flytning af modtagelige planter, der er fastsat i beslutning 2006/464/EF, ikke gennemførlige eller hensigtsmæssige for denne store del af Unionens område.
(2)
Beslutning 2006/464/EF bør derfor ophæves.
(3)
Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed -
VEDTAGET DENNE AFGØRELSE:
Artikel 1
Beslutning 2006/464/EF ophæves.
Artikel 2
Denne afgørelse er rettet til medlemsstaterne.
Udfærdiget i Bruxelles, den 30. september 2014.

Labels: 20
3
6